****

**ประกาศองค์การบริหารส่วนตำบลชุมแสง**

#### **เรื่อง มาตรการป้องกันการให้หรือรับสินบน**

#### …………………….…………………..……………

 เพื่อให้การดำเนินงานเกี่ยวกับการจัดซื้อจัดจ้างและภารกิจอื่น เป็นไปด้วยความโปร่งใสสามารถตรวจสอบได้ และป้องกันการให้หรือรับสินบน องค์การบริหารส่วนตำบลชุมแสง จึงกำหนดมาตรฐานป้องกันการให้หรือรับสินบน เพื่อให้บุคลากรขององค์การบริหารส่วนตำบลชุมแสง ถือปฏิบัติ ดังนี้

1. ห้ามใช้ตำแหน่งหน้าที่หาผลประโยชน์ให้ตนเอง ครอบครัว หรือพวกพ้อง
2. ห้ามรับผลประโยชน์อย่างใดจากการปฏิบัติหน้าที่นั้น
3. ห้ามใช้ตำแหน่งหน้าที่ เพื่อเอื้อประโยชน์แก่ตนเองหรือพวกพ้อง
4. ห้ามนำเจ้าหน้าที่หรือทรัพย์สินของทางราชการไปใช้เพื่อประโยชน์ส่วนตัว
5. ห้ามนำข้อมูลลับหรือข้อมูลภายในไปใช้เพื่อประโยชน์ตนเองหรือบุคคลอื่น
6. ให้ผู้บังคับบัญชาตรวจสอบ กำกับ ติดตาม ควบคุม พฤติกรรมของเจ้าหน้าที่อย่างใกล้ชิดหากพบว่ามีพฤติกรรมที่สุ่มเสียงกับการให้หรือรับสินบนให้มีการตักเตือน เพื่อป้องกันเหตุที่จะเกิดขึ้น

 จึงประกาศให้ทราบโดยทั่วกัน

ประกาศ ณ วันที่ 27 เมษายน พ.ศ. ๒๕๖3



 ( นายประยูร สุภาสัย )

นายกองค์การบริหารส่วนตำบลชุมแสง